Unsplash  Ħinijiet twal ta' xogħol qed iwasslu biex imutu mijiet ta' eluf ta' nies fis-sena, skont studju tal-Organizzazzjoni Dinjija tas-Saħħa (WHO) u l-Organizzazzjoni Internazzjonali tax-Xogħol (ILO). Dan l-ewwel studju globali tat-tip tiegħu wera li 745,000 persuna mietu fl-2016 minn puplesija u mard tal-qalb minħabba sigħat twal ta' xogħol. Ir-riċerka sabet li jekk persuna taħdem 55 siegħa jew aktar fil-ġimgħa għandha riskju ogħla ta' puplesija (35%) u riskju ogħla ta' mewt (17%) minn mard tal-qalb meta mqabbel ma' ġimgħa ta' xogħol ta' 35 sa 40 siegħa. Skond dan ir-rapport sab li n-nies li jgħixu fix-Xlokk tal-Asja u r-reġjun tal-Paċifiku tal-Punent kienu l-iktar milquta min din it-tendenza. Il-WHO qalet ukoll li dawn iċ-ċirkostanzi jistgħu jmorru għall-agħar minħabba l-pandemija tal-coronavirus. L-istudju wera wkoll li kważi tliet kwarti ta' dawk li mietu b'riżultatl ta' sigħat twal ta' xogħol kienu rġiel ta' età medja jew anzjani. Ħafna drabi, l-imwiet seħħew ħafna iktar tard fil-ħajja, xi drabi għexieren ta' snin wara.